**יום המורים העולמי** מתקיים ב-5 באוקטובר מדי שנה, מאז שנת 1994, לציון פועלם של ארגוני המורים ברחבי עולם וכהוקרה למורים עצמם. מטרת היום היא לגייס תמיכה במורים ולהבטיח כי מורים ימשיכו לספק את צורכי החינוך של דורות בעתיד.

התפתחות הרעיון
--------------

הרעיון של ציון יום המורה התפתח במקביל במדינות רבות לאורך המאה ה-20. במרבית המקרים התאריך הנבחר מסמל אירוע משמעותי הקשור לדמות או אירוע מרכזיים בעולם החינוך. זוהי גם הסיבה המרכזית לכך שיום זה מצוין במדינות שונות בתאריכים שונים. בארגנטינה נקבע יום המורה (Domingo Faustino Sarmiento) ביום אזכרתו של נשיאה השביעי של המדינה, אשר תרם רבות להתפתחות החינוך הציבורי בה. בהודו נקבע יום המורה בתאריך הולדתו של ד"ר סרבהלי רדהקרישנן, נשיאה השני של הודו.

בשנת 1994 הציע אונסק"ו את 5 באוקטובר כיום המורה הבינלאומי, לצד פרסום מסמך המלצות בנושא מעמד המורה. מסמך זה מאגד את זכויות וחובות המורים, תקנים בינלאומיים להכשרת מורים, תנאי העסקה ועוד. המסמך קרא לקובעי מדיניות לשתף מורים בהחלטות חינוכיות, רפורמות ועיצוב מערכות החינוך בכל מדינה, במטרה לקדם הוראה איכותית. המסמך והמלצותיו אומצו על ידי ארגון העבודה הבינלאומי של האו"ם (ILO) המייצג 183 מדינות ברחבי העולם, ובשנת 1997 פרסם אונסק"ו מסמך המשך השם דגש על מעמד המורה וההוראה בבתי ספר העל-יסודיים.

על פי ארגון אונסק"ו, יום המורים העולמי מבטא פעולה סמלית משמעותית לקידום המודעות, ההבנה וההערכה הקיימת לתרומה החיונית שמעלים מורים לחינוך ולהתפתחות. ארגון Education International, שהוא פדרציה עולמית של ארגוני המורים, המייצג את בעלי מקצוע ההוראה בעולם, מקדם את ציונו של יום המורים העולמי ברחבי תבל.

יום המורה בעולם
---------------

יום המורים העולמי נחגג בלמעלה מ-100 אומות בעולם. בעומאן, סוריה, מצרים, לוב, קטר, בחריין, איחוד האמירויות הערביות, תימן, תוניסיה, ירדן, ערב הסעודית, אלג'יריה, מרוקו ועוד כמה מדינות ערביות מצוין יום המורים ב-5 באוקטובר. במדינות אחדות מצוין יום המורה במועד משלהן. בישראל מצוין יום המורה בכ"ג בכסלו.

| מדינה | שם החג | תאריך |
| --- | --- | --- |
| ישראלישראל ישראל | יום המורה | כ"ג בכסלו |
| ארגנטינהארגנטינה ארגנטינה | Dia del Maestro | 11 בספטמבר |
| אלבניהאלבניה אלבניה | Teacher's Day | 7 במרץ |
| אוסטרליהאוסטרליה אוסטרליה | World Teachers’ Day | יום שישי האחרון באוקטובר |
| ברזילברזיל ברזיל | Dia do Professor | 15 באוקטובר |
| צ'ילהצ'ילה צ'ילה | Día del Profesor | 16 באוקטובר |
| הרפובליקה העממית של סיןהרפובליקה העממית של סין  סין | 教师节 | 10 בספטמבר |
| צ'כיהצ'כיה צ'כיה | Den učitelů | 28 במרץ |
| אקוודוראקוודור אקוודור |  | 13 באפריל |
| אל סלוודוראל סלוודור אל סלוודור |  | 22 ביוני |
| הונג קונגהונג קונג הונג קונג |  | 10 בספטמבר |
| הונגריההונגריה הונגריה | Teacher's Day | יום שבת הראשון ביוני |
| הודוהודו הודו | शिक्षक दिवस | 5 בספטמבר |
| אינדונזיהאינדונזיה אינדונזיה | Hari Guru | 25 בנובמבר |
| איראןאיראן איראן |  | 2 במאי |
| מלזיהמלזיה מלזיה | Hari Guru | 16 במאי |
| מקסיקומקסיקו מקסיקו | Día del Maestro | 15 במאי |
| מונגוליהמונגוליה מונגוליה | Багш нарийн баярын өдөр | סוף השבוע הראשון של פברואר |
| פקיסטןפקיסטן פקיסטן | Teacher's Day | 5 באוקטובר |
| פרופרו פרו | Día del Maestro | 6 ביולי |
| הפיליפיניםהפיליפינים הפיליפינים |  | 5 באוקטובר |
| פוליןפולין פולין | Dzień Nauczyciela | 14 באוקטובר |
| רוסיהרוסיה רוסיה | День учителя | 5 באוקטובר |
| סינגפורסינגפור סינגפור |  | 1 בספטמבר |
| קוריאה הדרומיתקוריאה הדרומית קוריאה הדרומית | 스승의 날 | 15 במאי |
| טאיוואןטאיוואן טאיוואן | 教師節 | 28 בספטמבר |
| תאילנדתאילנד תאילנד | วันครู | 16 בינואר |
| טורקיהטורקיה טורקיה | Öğretmenler Günü | 24 בנובמבר |
| ארצות הבריתארצות הברית ארצות הברית |  | 6 במאי |
| וייטנאםוייטנאם וייטנאם | Ngày nhà giáo Việt Nam | 20 בנובמבר |
| ונצואלהונצואלה ונצואלה |  | 15 בינואר |

ראו גם
------

* יום המורה

קישורים חיצוניים
----------------

ויקישיתוף מדיה וקבצים בנושא **יום המורים העולמי** בוויקישיתוף
* 

* אתר האינטרנט הרשמי של יום המורים העולמי
* יום המורים העולמי באתר ארגון אונסק"ו (באנגלית)
* יום המורים העולמי באתר ארגון Education International (באנגלית)